વેપારીએ આ અંગે તત્કાલીન સમયે એસીબીને જાણ કરતાં છટકું ગોઠવ્યું હતું. પોલીસમેન શૈલેષ કોરાટ નક્કી કરેલા દિવસે કોટેચા ચોકે પહોંચ્યો હતો, પરંતુ તેને શંકા જતાં વેપારી સાથે થોડી વાતો કરી આવું છું તેમ કહી જતો રહ્યો હતો. છટકું ફેલ જતાં એસીબીની એસીબીના પીઆઇ કે.એચ.ગોહિલ સહિતની ટીમે વેપારી, શાહેદ શૈલેષ શિંગાળા, એસીબીની રેડમાં રહેલી ટીમ અને શાહેદોના નિવેદનો નોંધ્યા હતા, તેમજ શૈલેષ કોરાટ અને વેપારી વચ્ચે થયેલી ટેલિફોનિક વાતચીત સહિતના પુરાવા કબજે કરી વેપારી તથા હેડ કોન્સ્ટેબલ શૈલેષ કોરાટનો વોઇસ સ્પેક્ટ્રોગ્રાફિક ટેસ્ટ માટે એફએસએલમાં મોકલાવ્યો હતો અને તે તમામ પુરાવા બાદ શૈલેષ કોરાટે રૂ.12 હજારની લાંચ માગ્યાનું પુરવાર થતાં તેની સામે પોણા બે વર્ષ બાદ લાંચ માગવા અંગેનો ગુનો નોંધવામાં આવ્યો હતો. અગાઉ એસેબીની ટ્રેપ ફેલ થવા છતાં લાંચ માગવાનો ગુનો નોંધાયો છે.